<classify> Simba leo inapambana na Azam Uwanja wa taifa Dar es Salaam, na Muingereza huyo ameahidi ushindi kutokana na uwepo wa mchanganyiko huo unaompa matumaini makubwa baada ya kupoteza mechi mbili kwenye mzunguko wa kwanza.Akizungumza na gazeti hili baada ya kutua Dar es Salaam, akitokea Zanzibar walipoweka kambi ya kujiandaa na mchezo wa leo, Kerr alisema mabadiliko aliyoyafanya hatarajii kuona timu hiy o inapoteza mchezo wowote kwani amejitahidi kuzipa kila sehemu iliyokuwa na mapungufu.Tumepoteza mechi mbili tangu kuanza msimu huu, kama kocha imeniuma sana kwa sababu haikuwa matarajio yangu, lakini nafurahi tunarudi kwenye ligi tukiwa tumerekebisha mapungufu yetu, sitarajii kupoteza tena mchezo na hii inatokana na hamasa waliyokuwa nayo wachezaji wangu tangu tukiwa kambini Zanzibar,alisema Kerr.Kocha huyo alisema anatambua ugumu uliopo kwenye Ligi ya msimu huu, lakini anajua nini cha kufanya ili kuweza kukabiliana nao na kuipa Simba mafanikio. Alisema anajua kiu ya mashabiki wao ni kuona timu yao inabeba ubingwa wa Ligi Kuu msimu huu, na yeye atahakikisha wanapambana ili kukata kiu yao kwa kufikia malengo hayo ambayo amekiri kuwa yanahitaji ujasiri mkubwa kutokana na ushindani mkali kutoka kwa timu za Azam na Yanga.Rekodi inaonesha Simba haijafanya vizuri misimu mitatu iliyopita ni rekodi mbaya kwa timu yenye historia kubwa kama hii, kama kocha nimekuwa nikijitahidi kumaliza ukame huu angalau msimu huu mashabiki wetu waweze kurudisha tabasamu lao kwa kushangilia ubingwa wa Ligi Kuu,alisema.  <topic>: MICHEZO 